شەفەق نیوز/ سەرچەوەیگ پزشکی، ئمڕوو شەممە، خەوەردا ک ئەفسەریگ لە هێزەیل پێشمەرگە و دووان لە خیزانەگەی لە تەقینەوەیگ لە قەزای سەید سادق سەروە پارێزگای سلێمانی زەخمدار بوین.
ئومێد عەلی وەڕێوبەر خەسەخانەی شار لە سلێمانی ئەرا ئاژانس شەفەق نیوز وت: تەقینەوەیگ ک سرووشتەگەی نەزانریاگە، دوێەکە لە ئاوای حاسڵ لە قەزاگە بویە هووکار زەخمداربوین سەخت عەقیدیگ لە هێزەیل پێشمەرگە و دووان لە خیزانەگەی.
وتیش؛ زەخمدارەگان ئەرا خەسەخانەی شار هاوردیان، و کەفتنە وەر دەسوەردان نەشتەرگەری، و ئیسە رەوشیان ئارامە و چارەسەری وەرگرن.
وەگورەی زانیاریەیلیگ، ئەرشەد عومەر ئاغا گڵاڵی زەخمدارەگەس وەگەرد کوڕ و دوێەتەگەی، و یەکیگ لە کەسەیل خیزانەگەی وت: ک رووداوەگە وەزامابوبنە و هەڕەمەکی نەوی، و ئەیە دوویەم رووداوە لەی جوورە ک عەقیدەگە خەێدە وەر تەقەلای کوشتن.
